Israelul anunță că închide Al Jazeera și blochează transmisiunile acesteia pe teritoriul său
Data publicării:
Premierul guvernului israelian, Benjamin Netanyahu, a anunțat că blochează transmisia postului Al Jazeera în Israel, acuzând postul de origine Qatareză de „incitare la ură”, relatează BBC. Conform prim-ministrului israelian, decizia a fost luată cu unanimitate în guvern.
Al Jazeera a reacționat calificând decizia drept „criminală”. Decizia vine în contextul în care jurnaliștii sătrini nu au acces să intre în Fâșia Gaza, iar personalul Al Jazeera era singurul care transmitea de la fața locului.
Timp de ani de zile, Israelul a acuzat Al Jazeera că are o poziție „anti-israeliană”. Criticile guvernului israelian au continuat să se accentueze și după atacul terorist al Hamas din sudul Israelului și mai ales după declanșarea ostilităților.
Autoritățile israeliene susțin că Al Jazeera are legături strânse cu Hamas, presupuse legături pe care compania de presă le neagă cu fermitate.
Luna trecută, parlamentul israelian a adoptat o lege prin care guvernul primește puterea de a închide temporar canale străine care ar putea fi o amenințare la adresa securității naționale, pe perioada războiului cu Hamas.
Ministerul comunicațiilor israelian, Shlomo Karhi, a spus că interdicția „intră în vigoare imediat”. Conform ordinului temporar de închidere, Al Jazeera s-ar putea confrunta inclusiv cu închiderea birourile, blocarea site-ului său în Israel și confiscarea echipamentelor.
„Suprimarea presei libere de către Israel, pentru ca acesta să poată să-și ascundă crimele și să aresteze jurnaliști nu ne va opri din a ne face datoria”, au transmis reprezentanții postului, după anunțul de la Tel Aviv.